МУНИЦИПАЛЬНОЕ УЧРЕЖДЕНИЕ «УПРАВЛЕНИЕ ДОШКОЛЬНОГО ОБРАЗОВАНИЯ ГУДЕРМЕССКОГО МУНИЦИПАЛЬНОГО РАЙОНА

Муниципальное бюджетное дошкольное образовательное учреждение

«Детский сад № 11 «Нана» г. Гудермес

Гудермесского муниципального района»

МУНИЦИПАЛЬНИ УЧРЕЖДЕНИ «ГУЬМСАН МУНИЦИПАЛЬНИ К1ОШТАН ШКОЛАЛ ХЬАЛХАРА ДЕШАРАН УРХАЛЛА»

Муниципальни бюджетни школал хьалхара дешаран учреждени

«Гуьмсан муниципальни к1оштан Гуьмсе-г1алин «Берийн беш № 11 «Нана»

**Йиллина заняти берийн къамел кхиоран**

**(лакхарчу тобанна)**

 **«Куьйгаш – вайн г1оьнчий»**

****

**Кхиорхо *Газалиева А.Т.***

**Коьчал: «Куьйгаш – вайн г1оьнчий»**.

**1алашо:**

**-**адамийн дег1ан меженах лаьцна кхетам кхиоран берийн;

-куьйгаш мехала меженах цхьаъ юй довзийтар а.

-берийн дегнашчохь ненан мате бовха безам кхоллар а, ненан мотт хаа а, к1орггера 1амо а церан лаам лакхабаккхар;

**Г1ирс:**

Кехат, салфеткаш, буьрка, сурташ: маьлхан, зезагийн, нанойн даьхна суьрташ, ловзарна оьшу йовлакхаш, пазаташ.

**Мукъам:** гр. «Грозный». «Вигахьа, Нана, со асара»

**1.Заняти д1аяхьар**

**Маршалла хаттар.**

*Бераш гуо а бой д1ах1уьтту*.

-Бераш, вовшашка а хьовси, дела а лой, де дика дийр ду вай.

Вайн занятии самукъане, бертахь д1айолаеш вовшашка маршала лур ду вай.

**Бераш гуонах гулдели,**

**Со хьан доттаг1, хьо сан доттаг1**

**Куьйгаш вовшийн схьа а лаьцна**

**Вовше делакъежар ду**!

-Меллаша шайн г1анташ т1е охьаховша.

*Кхиорхочо х1етал –металш, хаттарш а ло берашна:*

-Бераш, вай х1инцца вовшашка маршалла хоттуш массара х1ун схьалецира … (куьйгаш)

- Йовлакх туьллу … (куьйгашца)

- Юьхь юьлу … (куьйгашца).

- Шу берийн беша схьадог1уш а ден – ненан куьг лоций дог1у. Ма дукха г1уллакхаш кхочуш до вайн куьйгаша. Т1аккха, куьйгаш – вайн г1оьнчий хуьлу.

Х1инца вай дуьйцур ду вайн г1оьнчех лаьцна.

(Не1 тухуш чувог1у Воккха стаг)

**Воккха стаг:**

Вай-ъ! Сан ненан мотт махезир а суна х1окху х1усамехь буьйцуш! Ма хаза бу-кх, ма мерза бу –кх и ненан мотт!

**Кхиорхо:** Марша вог1ийла хьо, Дада. Бераш, де дика де вай Дади?!

**Бераш:** Де дика хуьлда, Дада. Марша вог1ийла хьо.

**Воккхастаг:**Дукха дахийла, Дадин бераш. Къоман г1иллакхаш, ненан мотт, Нана-х1ун хирду церал мехала, деза, мерза! Ма язъйина-кх нана веза, сийлахь Волчу Аллах1 Дала! Х1окху дуьненчохь цуьнан мах хадо цхьа а х1ума да дац!

Дуьненчохь вай дега марзо нана ю. Хьоьга г1иллакхехь Ислам мотт буьйцуьтуш ерг, уггар вайга къинхетам берг ю нана! Нана санна хьоьх дог лозуш адам карор дац хьуна!

**Кхиорхо:**Мел нийса дешнаш ду уьш, Дада. Х1инца вайн бераш а ненан дозалла, цуьнан мехалла гойтуш, шайн нанойн куьйган говзаллаш йовзуьйтур ю вайна массара цхьана хаза диллинчу сурт т1ехь. Ткъа вай болх бешшехь Дадина ненах лаьцна илли х1оттор ду вай ладог1а.

**2.**

Бераш: Сурт кечдеш болх бо.

**Кхиорхо:** Бераш, ненан маттахь куьйгех лаьцна йолу сада1аран минот йовзийти вай Дадина.

**3. Сада1аран миноташ.**

**Куьйгаш ду вайн кегийн г1оьнчий,**

**Г1о до цара болх бан, ловза**

**Буьрка ловзо, зезаг даккха**

**Г1о деш ненан самукъадаккха!**

**Кхиорхо:** Хьажахь, Дада, бераша хаза диллина сурт.

**Воккхастаг:** Мел хаза ду сурт, бераш. Дукха дахийла шу. Ишта шайн наной ларбеш, церан куьйгаш кхоош, г1о деш хила. Дала наношка, ненан матте йолу марзо латтайойла шун дегнашчохь. 1адика йойла шун. Со д1авоьду.

-1а дика йойла, Дада, марша г1ойла!

**4. Къамел кхиоран дакъа.**

 - Бераш, шуна вайн сурт кечдеш масса куьг ийшира? (берийн жоьпаш)

- Цхьана куьйга т1ехь маса п1елг бу? Ткъа шина куьйга т1ехь?

- Нийса бах аш. Х1инца вай юьйцур ю цу п1елгийн ц1ераш: нана п1елг, хьажо п1елг, юккъера п1елг, ц1е йоцу п1елг, ц1аза п1елг (2-3).

**5. Ловзар «Каде куьйгаш».**

- Бераш, х1инца вай хьовсур ду цхьана куьйгаца вайна мел хала хир дара. Йо1арий, шу цхьана куьйга йовлакх д1атилла хьовса. К1ентий шу цхьана куьйга пазат т1еюха хьовса.

-Бераш, алийша хьанна дара хала? Х1унда? (Берийн жоьпаш)

**6. Заняти д1аерзор.**

- Бераш, вайна хии куьйгаш мел мехала ду, уьш цахилча вайн дахар хала хир дара. Хастамбу Аллах1ана, вайна х1оранна а куьйгаш делла, х1ора куьйга т1ехь п1елгаш а долуш вай кхолларна, АльхьамдуЛиллах. Вайн наной куьйга говзаллаш йовзийти Дадина.

Кху т1ехь вайн заняти чекхйолу.

**7.Рефлекси.**

**-**Мила вара вайга хьошалг1а веанарг? Х1ун дара цунна тайнарг? Вай диллина сурт хьенах лаьцна ду?

- Ткъа вайн куьйгаш лар муха дан деза теша?

- Нийса бах аш, иралла а йовханиг а схьаэца мегар дац, м1араш д1а хедо еза, арара чу даьхкича а, юург яале, хи малале куьйгаш дила деза…

- Ткъа х1ун дан мегар дац куьйгашца? Суьрташца болх бо. (Берийн жоьпаш)

-Ма нийса бах аш! Тайнигш йохо мегар дац, сирнакаш хьеян мегар дац, книга йохо, синтар кагдан и.д1.кх. Ткъа шун куьйгаш эсала, беркате ду аьлла тешна ю со!

-Дукх дехийла шу, 1а дика йойла шун!